cyanic-selkie/wikianc huggingface dataset:
Avengers: Infinity War
Avengers: Infinity War sai maailmanensi-iltansa Los Angelesissa 23. huhtikuuta 2018. Elokuvateattereihin se ilmestyi Suomessa 25. huhtikuuta 2018 ja Yhdysvalloissa 27. huhtikuuta 2018. Elokuva sai erittäin myönteisen vastaanoton, ja arvostelijat ylistivät elokuvan näyttelijöitä (erityisesti Brolinia), visuaalisia erikoistehosteita ja tarinan tunteellisuutta, mutta moittivat joidenkin hahmojen roolien jäämistä pieneksi sekä elokuvan kestoa. Elokuva tuotti yli 2 miljardia dollaria lipputuloina, ja se on tällä hetkellä kaikkien aikojen viidenneksi eniten tuottanut elokuva. Maailmanlaajuisesti se tuotti avausviikonloppunaan 641 miljoonaa dollaria, joista 258 miljoonaa tuli Pohjois-Amerikasta. Tämä rikkoi sekä maailmanlaajuisen että Pohjois-Amerikan avausviikonloppuennätyksen. Elokuva sai myös Oscar-ehdokkuuden vuoden 2019 gaalassa parhaista erikoistehosteista ja Bafta-ehdokkuuden 72. British Academy Awards -gaalassa samasta kategoriasta. Jatko-osa, Avengers: Endgame, sai ensi-iltansa on 26. huhtikuuta 2019.
Juoni
Asgardin tuhon jälkeen Ikuisuuskiviä havitteleva Thanos ja hänen neljä ”lastaan”—Cull Obsidian, Ebony Maw, Proxima Midnight ja Corvus Glaive—ovat jo vieneet Voimakiven Xandarista ja hyökkäävät asgardilaisten pakoalukseen Statesmaniin saadakseen käsiinsä Tesseraktiin säilötyn Tilakiven. Thor, Loki, Heimdall ja Hulk eivät onnistu pysättämään heitä, vaan Thanos tyrmää Hulkin sekä tappaa Lokin ja Heimdallin, joka ehtii ennen kuolemaansa lähettää Hulkin Maahan. Thanos asettaa Tilakiven kädessään olevaan Ikuisuuden rautahanskaan ja ennen lähtöään tuhoaa aluksen Voimakiven mahdilla.
Hulk putoaa New Yorkin Sanctum Sanctorumiin ja palauduttuaan Bruce Banneriksi varoittaa Stephen Strangea ja Wongia Thanoksesta. He kutsuvat apuun Tony Starkin, minkä jälkeen Maw ja Obsidian hyökkäävät New Yorkiin saadakseen Strangelta Agamotton silmään säilötyn Aikakiven. Peter Parker huomaa tämän ja saapuu apuun. Maw ottaa Strangen vangikseen, mutta ei Strangen suojaloitsun vuoksi saa Aikakiveä pois häneltä. Stark ja Parker lähtevät Maw’n perään, Wong palaa Sanctumiin ja Banner ottaa yhteyttä Steve Rogersiin. Wanda Maximoff ja Vision piileskelevät Edinburghissa, Skotlannissa, minne Glaive ja Midnight hyökkäävät viedäkseen Visionilta Mielikiven. Rogers saapuu paikalle Natasha Romanoffin ja Sam Wilsonin kanssa pelastaakseen heidät ja he hakevat turvaa Kostajien tukikohdasta Bannerin ja James Rhodesin luota. Vision on valmis pyytämään Wandaa tuhoamaan Mielikiven estääkseen Thanosta saamasta sitä. Mutta Rogersin ehdotuksesta he suuntaavat Wakandaan löytääkseen keinon poistaa Mielikivi tappamatta Visionia.
Galaksin Vartijat olivat saaneet asgardilaisten hätäsignaalin ja pelastavat uudella aluksellaan Benatarilla Thorin hengen. Thor epäilee Thanoksen lähteneen noutamaan Todellisuuskiveä, joka oli Knowheressa Taneleer Tivanin huostassa. Hän itse lähtee Rocketin ja teini-Grootin kanssa Nidavelliriin pyytämään kääpiökuningas Eitriä takomaan aseen Thanosta vastaan. Peter Quill, Gamora, Drax Tuhoaja ja Mantis suuntaavat Knowhereen, missä Thanos on jo saanut Todellisuuskiven. Thanos vangitsee Gamoran, joka paljastaa tietävänsä Sielukiven olinpaikan pelastaakseen kidutettavana olevan Nebulan. Thanos ja Gamora matkaavat planeetta Vormiriin, missä kiven haltijaksi tullut entinen Hydra-johtaja Johann Schmidt kertoo, että kiven saamiseksi sen etsijän oli uhrattava jokin rakastamansa asia. Thanos pudottaa vastentahtoisesti Gamoran alas kuolemaan ja saa Sielukiven itselleen.
Wakandassa Rogers ja muut saavat T’Challan, Bucky Barnesin, Dora Milajen, rajaheimon ja jabariheimon tuen Visionin puolustamiseen, Shurin yrittäessä hiljalleen irrottaa Mielikiveä Visionista. Glaive, Midnight ja Obsidian hyökkäävät Wakandaan mukanaan armeija Outridereita. Banner ei pysty muuttumaan Hulkiksi, joten hän käyttää suurikokoista Rautamies-haarniskaa taistellakseen. Kostajat ja wakandalaiset jäävät alakynteen, kunnes Thor saapuu Rocketin ja Grootin kanssa uuden Myrskynmurtaja-kirveensä kera. Glaive, Midnight, Obsidian sekä suurin osa Outridereista saavat surmansa, mutta sitten Thanos itse saapuu Wakandaan. Lopulta Wanda myöntyy tuhoamaan Mielikiven ja tappamaan Visionin, ja onnistuukin siinä, mutta Thanos peruu tapahtuneen Aikakivellä ja ottaa Mielikiven, tappaen Visionin uudelleen. Thor haavoittaa Thanosta Myrskynmurtajalla lyömällä häntä rintaan, mutta Thanos selviää iskusta ja aktivoi kaikkien kuuden Ikuisuuskiven voiman napsauttamalla Ikuisuuden rautahanskalla sormiaan ennen kuin poistuu Maasta.
Thanoksen suunnitelma alkaa toteutua, kun elollisia olentoja eri puolilta maailmankaikkeutta muuttuu tomuksi, mukaan lukien Barnes, Drax, Groot, Mantis, Parker, Quill, Strange, T’Challa, Wanda ja Wilson. Titanissa eloon jäävät ainoastaan Nebula ja Stark, kun taas Wakandassa eloon jäävät Banner, M’Baku, Okoye, Rhodes, Rocket, Rogers, Romanoff ja Thor. Haavoistaan parantunut Thanos katsoo tuntemattomalla planeetalla auringonlaskua ja on tyytyväinen saavutettuaan tavoitteensa. Lopputekstien jälkeen näytetyssä kohtauksessa Maria Hill ja Nick Fury muuttuvat tomuksi monien muiden ihmisten mukana, mutta Fury ehtii lähettää hakulaitteella tuntemattoman viestin. Hakulaite näyttää tähtisymbolin sinisellä ja punaisella taustalla.
Tuotanto
Lokakuussa 2014 Marvel julkisti Age of Ultronille kaksiosaisen jatko-osan nimeltä Avengers: Infinity War. Ensimmäisen osan suunniteltiin saavan ensi-iltansa 4. toukokuuta 2018, ja toisen osan 3. toukokuuta 2019. Huhtikuussa 2015 Marvel julkisti, että Anthony ja Joe Russo ohjaisivat Avengers: Infinity Warin molemmat osat, ja että molemmat kuvattaisiin samanaikaisesti vuoden 2016 lopusta alkaen. Saman kuukauden aikana, Feige sanoi elokuvien olevan kahtena erillisenä, ”koska heillä [on] niin monta jaettua elementtiä, tuntui sopimattomalta... antaa sellaiset [lisänimet elokuville]. En kutsuisi sitä yhdeksi kahteen osaan jaetuksi tarinaksi. Sanoisin, että siitä tulee kaksi erillistä elokuvaa.” Toukokuussa 2015 Christopher Markus ja Stephen McFeely allekirjoittivat sopimuksen molempien elokuvien käsikirjoituksen tekemisestä, elokuvien saadessa inspiraationsa Jim Starlinin sarjakuvatarinasta Ikuisuuden rautahanska vuodelta 1991 sekä Jonathan Hickmanin kuusiosaisesta sarjakuvasta Infinity vuodelta 2013. Toukokuun alussa Russot paljastivat aikovansa antaa elokuville uudet nimet, korostaakseen yhä enemmän sitä, ettei kyseessä yksi pitkä elokuva jaettuna kahteen osaan, vaikka niiden alkuperäiset nimet olivatkin Avengers: Infinity War – Part 1 ja Avengers: Infinity War – Part 2, Joen sanoessa, ”Tarkoituksena on, että tulemme antamaan uudet [nimet], mutta emme ole vielä keksineet [mitkä ne ovat].” Heinäkuun lopussa Marvel julkisti ensimmäisen osan uuden nimen olevan yksinkertaisesti Avengers: Infinity War.
Kuvaukset alkoivat 23. tammikuuta 2017 Pinewood Atlanta Studiosilla Georgiassa, Fayetten piirikunnassa, Trent Opalochin toimiessa kuvaajana. Infinity War ja sen jatko-osa, Avengers: Endgame, kuvattiin Imax/Arri 2D -kameroilla, tehden niistä ensimmäiset kokonaan Imax-kameroilla kuvatut Hollywood-elokuvat. Helmikuun alussa Marvel vahvisti Robert Downey Jr.:n, Chris Prattin ja Tom Hollandin paluut Tony Starkin / Rautamiehen, Peter Quillin / Tähtilordin ja Peter Parkerin / Hämähäkkimiehen rooleihin. Lisäkuvaukset sijoittuvat Skotlantiin, jossa kuvauspaikkoina ovat Edinburgh, Glasgow ja Ylämaat, studiotyön sijoittuessa Wardpark Studiosin tiloihin Cumbernauldiin. Skotlannin osuus kuvauksista alkoi helmikuussa 2017 ja sen odotettiin kestävän puoli vuotta. Elokuvaa kuvattiin toukokuun alussa myös Durhamin katedraalissa, kesäkuussa Atlantan keskustassa ja heinäkuun alussa Atlantan keskuspuistossa ennen siirtymistä Queensiin, New Yorkiin. Kuvaukset päättyivät 14. heinäkuuta 2017. Infinity Warin viimeisen kohtausta varten, missä haavoistaan toipunut Thanos katsoi auringonlaskua tuntemattomalla planeetalla, elokuvantekijät tekivät yhteistyötä Thaimaassa sijaitsevan studion, Indochina Productionsin, kanssa, saadakseen videokuvaa Banauen riisipenkereiltä Ifugaosta, Filippiineiltä.
Myöhemmin heinäkuussa 2017 Joe Russo kertoi, että muutama Infinity Warin kohtaus oli vielä tekemättä ja että ne kuvattaisiin ”seuraavan muutaman kuukauden aikana”. Maaliskuun 2018 alussa Disney ilmoitti Infinity Warin uudeksi ensi-iltapäivämääräksi Yhdysvalloissa 27. huhtikuuta 2018, jotta se tulisi paikallisille ja kansainvälisille markkinoille samana viikonloppuna. Framestore, Industrial Light & Magic, Method Studios, Weta Digital, Double Negative, Cinesite, Digital Domain, Rise, Lola VFX ja Perception vastasivat Infinity Warin erikoistehosteista. Jeffrey Ford ja Matthew Schmidt toimivat elokuvan leikkaajina. Noin 300–400 miljoonan dollarin budjetilla se on yksi kalleimmista koskaan tehdyistä elokuvista. Evans ja Hemsworth tienasivat elokuvasta 15 miljoonaa dollaria.
Musiikki
Kesäkuussa 2016 paljastettiin, että Alan Silvestri, joka sävelsi The Avengersin musiikin, palaa säveltäjäksi sekä Infinity Wariin että Endgameen. Silvestri aloitti sävellystyönsä tammikuussa 2018 ja lopetti sen maaliskuun lopussa. Silvestri sanoi, että elokuvan kanssa ”oli hyvin erilainen kokemus kuin mikään aiemmin tekemäni, erityisesti lähestymistapa ja elokuvan sävyn nopeiden muutosten tasapainoittaminen.” Hollywood Records ja Marvel Music julkaisivat elokuvan soundtrackin digitaalisesti 27. huhtikuuta 2018, fyysisille alustoille tarkoitetun version saadessa julkaisunsa 18. toukokuuta. Soundtrackista julkaistiin kaksi versiota: normaali- ja deluxe-versio, joista jälkimmäinen sisältää pidennettyjä ja joitain ylimääräisiä ääniraitoja.
Markkinointi
thumb|[[Kevin Feige, Chris Hemsworth, Tom Hiddleston, Chadwick Boseman ja Mark Ruffalo vuoden 2017 San Diego Comic-Conissa.]] Toukokuussa 2017 Robert Downey Jr. ja hänen hyväntekeväisyysjärjestönsä Random Act Funding yhteistyössä Omazen kanssa toteuttivat Random Act Fundingin järjestettävän kilpailun. Satunnaisesti valittu lahjoittaja pääsisi vierailemaan Infinity Warin kuvauspaikalla. Vuoden 2017 D23 Expossa oli näytteillä Legacy Effectsin tekemä aidon kokoinen patsas Thanoksesta sekä ryhmän nimeltä ”Thanoksen lapset” (sarjakuvissa Musta Veljeskunta) jäsenistä: Corvus Glaive, Proxima Midnight, Ebony Maw sekä Black Dwarfiin perustuva hahmo nimeltä Cull Obsidian. Lisäksi Feige, Joe Russo, Downey, Brolin, Bettany, Olsen, Klementieff, Gillan, Bautista, Cheadle, Mackie, Cumberbatch, Stan, Holland, Boseman, Ruffalo ja Hemsworth olivat paikalla D23 Expossa näyttämässä kuvamateriaalia Infinity Warista sekä juhlistamassa MCU:n 10-vuotistaivalta. Paneelille näytetty kuvamateriaali sai katsojilta vahvan vastaanoton ja fanit ”nousivat kirjaimellisesti jaloilleen ja hypähtelemän sen aikana.” Julia Alexander Polygonilta kommentoi, ”sanoakseni, että trailerissa oli aikamoista menoa olisi helvetinmoinen vähätelmä, mutta se ei ollut Infinity Warin toteuttamista lupauksista se mistä todella innostuin. Hämähäkkimiehen näkeminen samassa elokuvassa Rautamiehen, Thorin, Tähtilordin ja Purppuranoidan kanssa tuntuu aivan siltä kuin Marvel olisi tehnyt sellaisen elokuvan kuin olisi aina halunnutkin — ja sellaisen jonka me olemme aina halunneet nähdä. Unelmoimme tämän tulemisesta todeksi kymmenen vuoden ajan ja sen julkaisu suurella valkokankaalla. – – on mahdotonta olla olematta tunteellinen.” Eric Eisenberg CinemaBlendilta sanoi kuvamateriaalin jättäneen hänet ”kirjaimellisesti tärisemään” ja elokuvan näyttäneen siltä ”kuin se olisi yksi eeppisimmistä koskaan luoduista jymymenestyksistä,” lopettaen sanomalla ”[elokuvan] mainostempaus tuntuu hyvin, hyvin todelliselta”. Haleigh Foutch Colliderilta sanoi, ”Se näyttää synkältä ja dramaattiselta ja täysin eeppiseltä. On selvää, että Marvel on yrittänyt tehdä jotain erilaista – mutta hyödyntää kymmenen vuoden tarinankerronnan ja maailmanrakentamisen. Vaikka on mahdotonta kertoa mitään kahden minuutin kuvamateriaalin perusteella, se näyttää selvästi uhkapeliltä, joka maksoi itsensä takaisin”. Sama kuvamateriaali näytettiin myös vuoden 2017 San Diego Comic-Con Internationalissa. Kahden esittelyn johdosta Avengers: Infinity Warista käytiin heinäkuun 17. ja 23. päivän välillä yli 90 000 uutta keskustelua, comScoren ja sen PreAct-palvelun mukaan kolmanneksi suurin määrä Thor: Ragnarökin ja Justice Leaguen jälkeen. Infinity War pysyi kolmannella sijalla seuraavalla sijalla, 41 000 uuden keskustelun myötä, Ragnarökin ja Sen jälkeen. Lokakuun 16. päivän viikkoon mennessä Infinity Warista oli käyty yli 679 000 keskustelua sosiaalisessa mediassa.
Mainostaakseen elokuvan ensimmäisen trailerin julkaisua Marvel julkaisi ”takautuvan videon katsovan taaksepäin joitain parhaita trailereita” Iron Manista alkaen ja ”rinnastettuna fanien reaktiovideoihin noista trailereista.” Avengers: Infinity Warin ensimmäinen traileri esitettiin Good Morning America -ohjelmassa 29. marraskuuta 2017. The Hollywood Reporterin Josh Spiegel sanoi, ”Trailerin lupaavan monella tapaa sen mitä kuka tahansa kulkevalla perehtyneisyydellä supersankarielokuviin odottaisi...” mutta ”tärkein osa trailerissa on kuinka se huolellisesti ja tarkoituksella esittelee käsitteen, että Infinity War -elokuvat tulevat toimimaan soihdun luovuttamisena, yhdeltä Kostajien kokoonpanolta uudemmalle ryhmälle.” Forbesille kirjoittava Scott Mendelson huomautti, että vaikka traileri ei ollut kovin erilainen aiemmin samana vuonna näytetystä kuvamateriaalista, se oli ”pirun vaikuttava. Lisäksi se käyttää Nick Furyn suurta puhetta ”Kostajat-puheesta” ja Alan Silvestrin Kostajat-teemamusiikkia erinomaisella vaikutuksella.” Toisin kuin Mendelson, Polygon-sivuston Julia Alexander kommentoi elokuvaa erilaista markkinointistrategiaa yleiskatsausmateriaalin ja trailerin kohtausten välillä, tuntien, etteivät ne ”kaksi voisi olla yhtään erilaisempia”. Hän huomautti yleiskatsausmateriaali (”tarkoitettiin viihdyttämään väkijoukkoa, joka vähän nukkui ja oli jännittynyt ennakoimisesta”) julkaistiin Guardians of the Galaxy Vol. 2:n sekä Thor: Ragnarökin välissä ja ”kävi järkeen käyttää Thoria ja Vartijoita [Infinity Warin] hypettämiseen”, koska ”Marvel luotti fanien jännityksessä pitämiseksi Thor: Ragnarökin ja Guardians of the Galaxy Vol. 2:n menestyksen ennakoimiseen ja kuvamateriaaliin vanhoista elokuvista Marvel-sävellyksien keinona ajaa kotiin se miten tämä elokuva kotiin on tapahtuma itsessään.” Päinvastaisesti traileri (”suunniteltiin selittämään mitä tulee tapahtumaan, vihjaillen sitä ylimääräisen taustan kera”) näytti suurissa määrin Mustan Pantterin ja Wakandan, jonka Alexander sanoi, ettei olisi voinut olla tehty aiemmin ilman Black Pantherin lisämarkkinointia, joka tapahtui sen jälkeen, kun lisäkontekstin antamisesta oli sovittu. CNETin Gael Cooper huomasi, että traileria oli katsottu melkein 500 000 kertaa ensimmäisten 15 minuuttien aikana YouTubeen julkaisemisen jälkeen, mutta kyseenalaisti sen rikkoiko traileri sivuston, kun laskuri jäi jumiin luvun 467 331 kohdalle. Traileria oli katsottu ensimmäisten 24 tunnin aikana 230 miljoonaa kertaa, rikkoen Sen ennätyksen.
Toinen traileri julkaistiin 16. maaliskuuta 2018 ja sitä oli katsottu YouTubessa kolmen tunnin sisällä julkaisuhetkestään yli miljoona kertaa. The Washington Postin Alyssa Rosenberg ei ollut yli-innoissaan supersankarielokuvasta, jossa oli ”runsailla erikoistehosteilla toteutettuja vihollisilla tai jälleen yksi salaperäinen esine leijumassa Manhattanin yllä,” mutta tunsi trailerin saaneen hänet tajumaan ”että oodotan innolla näkeväni [MCU-hahmot] tutustumassa toisiinsa.” The Hollywood Reporterin Josh Spiegel oli Rosenbergin kanssa samaa mieltä hahmojen kanssakäymisestä, huomauttaen siitä, että traileri ”viittaa siihen, että nämä kohtaamiset säilyttävät viimeisimpien MCU-elokuvien leikkisän sävyn”. Hän jatkoi, ”On epäilemättä kimmeltävää kasata sankareiden kaikki crossover-tyyliset esittelyt ja yhdistymiset tällaiseen elokuvaan, kuten supervoimilla varustettu versio kahdesta pidetystä televisiosarjasta risteämässä ensisijaisesti yhä useamman katsojan saamisen toivossa. Mutta koko Marvel Cinematic Universe on rakennettu sille perustalle, että nämä sankarit ovat olemassa samassa paikassa, joten heidän tulevilla tapaamisillaan on ennakiointi, joka ylittää sen, että näkee heidät kohtaamassa Thanoksen.” Toista traileria oli katsottu ensimmäisten 24 tunnin aikana 179 miljoonaa kertaa, joten se oli kolmanneksi eniten kyseisen ajan sisällä katsottu traileri ja se jäi ainoastaan elokuvan ensimmäisen trailerin ja Sen taakse, ja se oli samalla myös katsotuin toinen traileri eli se ohitti elokuvan Beauty and the Beast – Kaunotar ja hirviö ennätyksen (128 miljoonaa katselua). Viikko ennen elokuvan ensi-iltaa Dubain Burj Khalifan valoihin sytytettiin joka yö laskuri, joka näytti aikaa elokuvan ensi-iltaan. 20. marraskuuta 2018 Little, Brown and Company tulee julkaisemaan Barry Lygan kirjoittaman kirjan Marvel’s Avengers: Infinity War: Thanos — Titan Consumed. Vaikka se ei ole Marvel Studiosin virallista MCU-jatkumoa, romaani kertoo Thanoksen alkuperätarinan. Lyga kertoi neuvotelleensa Marvel Studiosin kanssa saadakseen ”käsityksen siitä, kuka Thanos on ja mitä hän merkitsee elokuville”, ja hänelle ”annettiin suuri liikkumavara ja vapaat kädet [joidenkin tarinan vaiheiden suhteen], kun taas muissa vaiheissa minun oli hiivittävä varovasti MCU:n läpi”.
Ennen elokuvan julkaisua useat eri kampanjat ja haastattelut sosiaalisessa mediassa käyttivät hashtagia #ThanosDemandsYourSilence ja kehottivat faneja olemaan levittämättä juonipaljastuksia. Lisäksi elokuvan näyttelijät esiintyivät julkaisen palvelun tiedotteissa samasta syystä.
Julkaisu
Avengers: Infinity War sai ensiesityksensä Los Angelesin Dolby Theatressa 23. huhtikuuta 2018. Maailmanlaajuisesti elokuva sai ensi-iltansa 25. huhtikuuta 2018 ja joissain maissa 26. tai 27. päivänä. Yhdysvalloissa elokuva sai ensi-iltansa 27. huhtikuuta. Alkuperäinen suunniteltu ensi-ilta oli ollut 4. toukokuuta 2018. Videokuvaa tietyistä elokuvan kohtauksista näytettiin useissa kaupungeissa elokuvan lehdistökiertueen aikana huhtikuun alussa, ennen Los Angelesin ensi-iltaa. Russot huomauttivat, että näissä esityksissä näytettiin vain lyhyitä katkelmia elokuvasta, jotta juonipaljastukset eivät alkaisi levitä. Colliderin Adam Chitwood kommentoi, että tämä oli ”erittäin epätavallista, sillä useimmat Marvel-elokuvat näytettiin lehdistölle kokonaisuudessaan kuukausi ennen teatteriensi-iltaa”. Ennen Yhdysvaltain ensi-iltaa New Yorkin ja Orlandon AMC-teatterit esittävät 25. huhtikuuta alkaen elokuvamaratonina edelliset yksitoista MCU-elokuvaa, ja sarja huipentui Infinity Wariin. Myös Los Angelesin El Capitan Theatre esitti samanlaisen elokuvamaratonin. Intiassa elokuva oli kaikkien aikojen suurin Hollywood-elokuvajulkaisu, sillä elokuvaa esitettiin yli 2 000 teatterissa neljällä eri kielellä.
Tuotto
Avengers: Infinity War tuotti Yhdysvalloissa ja Kanadassa 679 miljoonaa dollaria ja muualla päin maailmaa 1,369 miljardia dollaria, tuottaen kokonaisuudessaan 2,048 miljardia dollaria. Se on tällä hetkellä kaikkien aikojen viidenneksi eniten tuottanut elokuva, vuoden 2018 eniten tuottanut elokuva, Marvel Cinematic Universen toiseksi eniten tuottanut elokuva sekä toiseksi eniten tuottanut supersankarielokuva.
Kriitikoiden vastaanotto
Rotten Tomatoes -kerääjäsivustolta 85 prosenttia arvostelijoista on antanut sille myönteisen arvostelun keskimääräisellä arvosanalla 7,6/10. Keräys perustuu 436 arvosteluun. Metacritic-sivustolla se on saanut painotetun arvosanan 68/100, joka perustuu 53 arvosteluun. CinemaScore antoi arvosanaksi ”A” (kouluasteikolla A+ – F), PostTrakin raportoidessa 93 prosentin katsojista antaneen positiivista palautteen ja täydet viisi tähteä sekä 83 prosentin katsojista ”ehdottomasti suosittelevan” elokuvaa.
Varietyn Owen Gleiberman sanoi ”Jos ”ajelusta” on tullut vuosikymmenien aikana metafora propulsiiviselle jymymenestyselokuvalle, ”Avengers: Infinity Warin” katsominen olisi kuin menisi huvipuistoon ja menisi jokaiseen laitteeseen kolme kertaa.” The Hollywood Reporterin Todd McCarthy kirjoitti, ”Kun ylitsevuotavassa padassa on niin monta sekoitettavaa ainesosaa, ne on syytä antaa kahdelle kokeneelle Marvelin kanssa työskentelevälle tiimille, joilla oli tunne siitä miten toteuttaa tämä pääteos.” Chicago Sun-Timesin Richard Roeper kutsui elokuvaa ”massiiviseksi karkkiväreillä koristelluksi jännitysseikkailuksi” ja sanoi ”Infinity War saattaa olla suurin ja kunnianhimoisin Marvel-elokuva tähän mennessä, mutta ei selvästikään paras. Toimintaa, huumoria ja tunnetta on kuitenkin paljon — ja joitain aidosti dramaattisia hetkiä.” Rolling Stonen Peter Travers sanoi elokuvan olevan ”liian hyvä” ja kirjoitti ”Avengers: Infinity War jätti katsojat ilmaan, tuntemaan itsensä yhtä aikaa sekä innokkaiksi että petetyiksi, toivoen lopetusta, jollaista ei tule...ainakaan vielä. Russon veljekset eivät selvästikään ole oppineet käsitettä siitä, että vähemmän on enemmän. He ovat käyttäneet asetelmaa Kostajien uudelleenkokoontumisesta toiminnan ja naurun (nuo roistomaiset Vartijat!) ilotulitukselle, joka ei vain lopu.”
Jatko-osa
Avengers: Endgame sai ensi-iltansa Suomessa 24. huhtikuuta 2019 ja Yhdysvalloissa 26. huhtikuuta 2019. Russot palasivat ohjaajiksi sekä Markus ja McFeely käsikirjoittajiksi.
Are Waerland
Are Waerland (nimi alun perin Paul Henrik Fager; 13. huhtikuuta 1876 Tammisaari – 20. marraskuuta 1955 Alassio, Italia) oli suomalainen ruotsin kielellä kirjoittanut kirjailija ja terveysfilosofi. Waerlandin ravitsemusopin perustana oli laktovegetaarinen ruokavalio.
Waerlandin vanhemmat olivat laivanvarustaja, kauppias ja Hollannin varakonsuli Henrik Nikolaus Fager ja Hilda Charlotta Förbom. Hän pääsi ylioppilaaksi 1894 (Nya svenska läroverket i Helsingfors) ja lähti sitten pariksi vuodeksi merille. Vuonna 1896 Waerland alkoi opiskella historiaa ja filosofiaa Helsingin yliopistossa. Waerland toimi kansanopiston opettajana ja johtajana Ahvenanmaalla. Hän oli mukana kansanvalistustyössä ja sortovuosien aikana hän liittyi mukaan aktivistien toimintaan ja salakuljetti muun muassa Ruotsista Fria Ord-lehtiä ja levitti niitä Suomessa. Näihin aikoihin hän alkoi myös kirjallisen toimintansa, ensimmäinen painettu teos oli vuonna 1899 ilmestynyt Minnesblad ur Fiskars Bruks historia 1649-1899.
Waerland joutui poistumaan Suomesta ja hän lähti sitten Englantiin jossa hän opiskeli filosofiaa ensin Edinburghissa ja sitten Lontoossa. Waerland tutustui Englannissa lääkäri Alexander Haigin kirjoituksiin ja myöhemmin siirryttyään opiskelemaan Pariisiin hän sai paljon vaikutteita Sorbonnen yliopiston professorina toimineelta Charles Jacques Bouchardilta. Waerland palsi Suomeen 1906 ja perusti paluunsa jälkeen raittiutta korostaneen Frisinnade Arbetarföreningen-nimisen yhdistyksen. Pian Waerland siirtyi kuitenkin Ruotsiin jossa hän jatkoi lääketieteen ja filosofian opintojaan Uppsalassa, piti kansansivistysluentoja ympäri Ruotsia ja toimi myös aika ajoin sijaisopettajana kansankorkeakouluissa. Hän julkaisi myös filosofiaa ja psykologiaa käsitelleitä kirjoituksiaan.
Vuonna 1924 Waerland sai julkisuutta När länkarna brista nimisellä kirjallaan. Teos käsitteli Upplands Väsbyssä tapahtunutta erään apteekkarin murhaa josta oli epäilty kahta paikkakunnalla liikkunutta kiertelevää italialaista. Waerland väitti kirjassaan että murhaan oli syyllistynyt eräässä sairaalassa palvellut huumeita käyttänyt lääkäri. Waerlandin kirja joutui takavarikkoon ja hänet tuomittiin oikeudessa kolmen kuukauden vankeusrangaistukseen ja 10 000 kruunun sakkoihin. Kärsittyään rangaistuksensa Waerland lähti Ruotsista ja asettui pariksi vuodeksi Italiaan Alassion kaupunkiin. Hän siirtyi sitten Lontoseen jossa hän sitten julkaisi 1934 tunnetuimman teoksensa In the cauldron of disease. Kirjassa Waerland esitti mielipiteenään että useimmat sairaudet johtuivat loppujen lopuksi vääristä elämäntavoista ja vääränlaisesta ruokavaliosta.
Ruotsissa alkoi Frisksport-lehden toimittaja Agne Windmark julkaista näihin aikoihin Waerlandin ajatuksia lehdessään ja vuonna 1936 hän sai suostuteltua Waerlandin palaamaan Ruotsiin. Waerland alkoikin nyt levittää terveysfilosofisia ajatuksiaan sekä luentojen että kirjoitusten avulla. Toisen maailmansodan jälkeen Waerlandin teorioista kiinnostuttiin myös Pohjolan ulkopuolella Keski-Euroopassa ja Yhdysvalloissa. Waerland asui Ruotsin ulkopuolella pääosan viimeisistä elinvuosistaan. Hän kuoli sydänkohtaukseen Alassiossa Italiassa marraskuussa 1955.
Are Waerland oli naimisissa kolme kertaa:
Teoksia
Nimellä Paul Fager : Nimimerkillä Ragnar Dag: Nimellä Are Waerland:
Diann Roffe-Steinrotter
Diann Roffe-Steinrotter (s. 24. maaliskuuta 1967) on yhdysvaltalainen entinen alppihiihtäjä.
Roffe-Steinrotter voitti olympiakultaa supersuurpujottelussa Lillehammerin talviolympialaisissa 1994, sekä hopeaa suurpujottelussa Albertvillessä 1992. Hän kilpaili ensimmäisen kerran talviolympialaisissa Calgaryssä 1988, sijoittuen suurpujottelussa kahdenneksitoista ja pujottelussa viidenneksitoista.
Roffe-Steinrotter oli vasta 17-vuotias, kun hän voitti kultaa suurpujottelussa Bormion maailmanmestaruuskilpailuissa 1985. Mestaruuden myötä hänestä tuli ensimmäinen alppihiihdon maailmanmestaruuskilpailuissa kultaa voittanut yhdysvaltalaisnainen. Vailin MM-kilpailuissa 1989 hän sijoittui suurpujottelussa yhdeksänneksi ja supersuurpujottelussa neljänneksitoista. Uransa viimeisissä MM-kilpailuissa Japanin Moriokassa 1993 Roffe-Steinrotter sijoittui suurpujottelun yhdeksänneksi sekä supersuurpujottelussa kolmanneksitoista.
Roffe-Steinrotter voitti urallaan kaksi maailmancupin osakilpailua ja saavutti yhteensä seitsemän palkintokorokepaikkaa. Hän sijoittui kaksi kertaa kymmenenneksi maailmancupin kokonaiskilpailussa kausilla 1989–1990 ja 1991–1992, lisäksi hän oli suurpujottelun maailmancupissa kolmas kaudella 1991–1992.
Sekunti (täsmennyssivu)
Sekunti on muun muassa:
Ant-Man and the Wasp
Neuvottelut Ant-Manin jatko-osasta alkoivat heti elokuvan ensi-illan jälkeen ja Ant-Man and the Wasp julkistettiin virallisesti lokakuussa 2015, Ruddin ja Lillyn palatessa rooleihinsa. Kuvaukset alkoivat Pinewood Atlanta Studiosilla elokuussa 2017, Fayetten piirikunnassa, Georgiassa, ja elokuvaa kuvattiin myös Atlantan metropolisella alueella, San Fransiscossa, Savannahissa, Georgiassa ja Havaijilla. Kuvaukset päättyivät marraskuussa 2017.
Juoni
Vuonna 1987 Janet van Dyne / Ampiainen oli kadonnut kvanttimaailmaan kutistuessaan mikrokooppiseen kokoon neuvostoliittolaisen ydinohjuksen purkamiseksi. Hank Pym / Muurahaismies oli jäänyt yksin kasvattamaan tyttärensä Hopen, luullen vaimonsa olevan kuollut. Vuosia myöhemmin Scott Lang oli ryhtynyt uudeksi Muurahaismieheksi, mutta onnistunut pääsemään kvanttimaailmasta pois jouduttuaan väliaikaisesti sinne. Pym ja Hope olivat alkaneet tämän jälkeen etsiä keinoa selvittää oliko Janet yhä elossa. Mutta asetuttuaan Kostajien sisällissodassa Steve Rogersin puolelle ja rikottuaan siten Sokovian sopimusta, Scott oli tuomittu kotiarestiin, kun taas Pym ja Hope olivat etsintäkuulutettu.
Kaksi vuotta myöhemmin Scottin kotiaresti on enää kahden päivän päässä päättymisestään. Pym ja Hope onnistuvat hetkellisesti käynnistämään rakentamansa kvanttitunnelin, jolla matkustaa kvanttimaailmaan. Tänä aikana Janet kvanttilomittuu Scottiin unien kautta välittääkseen tälle viestin. Scott kertoo viestillä näkemästään unesta Pymille. Saatuaan tämän avulla vahvistuksen siitä, että Janet on elossa, Hope kidnappaa Scottin ja siirtää Scottin nilkkapannan taloon jätetylle jättikokoon kasvatetulle ja koulutetulle muurahaiselle, jotta kotiarestia valvova FBI-agentti Jimmy Woo ei epäilisi mitään. Jotta kvanttitunneli saataisiin toimimaan vakaasti, Hope ja Pym päättävät ostaa laitteeseen tarvittavan osan mustan pörssin kauppiaalta Sonny Burchilta. Burch kuitenkin tiesi kuka Hope oli ja halusi Pymin tutkimustiedot sekä kutistettavan laboratorion itselleen rahallisiin tarkoituksiin. Scott ja uudeksi Ampiaiseksi ryhtynyt Hope taistelevat Burchin miehiä vastaan, mutta sitten kvanttirakenteeltaan epävakaa naamioitunut henkilö, Aave, varastaa laboratorion.
Ava ja Foster joutuvat lähtemään maanpakoon, kun taas Scott palaa ajoissa kotiin ja epäilevä Woo julistaa hänen kotiarestinsa päättyneeksi. Lopputekstien välissä näytetyssä kohtauksessa Scott lähtee Hopen, Janetin ja Pymin pyynnöstä hakemaan lisää kvanttienergiaa Avan auttamiseksi. Mutta Scottin tuominen takaisin kvanttimaailmasta keskeytyy, kun Hope, Janet ja Pym muuttuvat yhtäkkiä tomuksi. Lopputekstien jälkeen näytetyssä kohtauksessa jättikokoon kasvatettu muurahainen soittaa rumpuja Scottin talossa.
Näyttelijät
Dax Griffin ja Hayley Lovitt näyttelevät nuorta Hank Pymiä ja nuorta Janet van Dynea, jotka muokattiin digitaalisesti nuorempien Michael Douglasin ja Michelle Pfeifferin näköisiksi.
Kehitys
Kesäkuussa 2015 Peyton Reed, Ant-Manin ohjaaja, totesi, ”Jos olisimme riittävän onnekkaita tehdäksemme jatko-osan tai esiosan, ryhtyisin oitis toimeen. Olen todella rakastunut näihin hahmoihin... Hank Pymistä on paljon kerrottavia tarinoita.” Heinäkuussa Pymin näyttelijä Michael Douglas ilmaisi halunsa siihen, että hänen vaimonsa Catherine Zeta-Jones näyttelisi Janet van Dynea, Evangeline Lillyn toivoessa näkevänsä roolissa Michelle Pfeifferin. Douglas paljasti myös, ettei ollut sitoutunut useampaan elokuvaan, mutta ”odottaisin innolla lisää, jos niitä tulee”. Tuottaja Kevin Feige paljasti, että studiolla oli ”supersiisti idea seuraavaan Ant-Man-elokuvaan, ja jos katsojat haluavat, löydämme sen toteuttamiselle paikan.” Reed myös mainitsi, että oli ollut neuvotteluita yksittäisestä seikkailusta Hank Pymistä Muurahaismiehenä, sisällyttäen mahdollisesti Ant-Manin alkuperäisen avauskohtauksen, jossa näytteli Jordi Mollà ja joka oli poistettu elokuvan lopullisesta versiosta. Cinema Blendin Eric Eisenbergin mielestä Pymin yksittäinen seikkailu ja poistettu kohtaus olisivat hyvä vaihtoehto Marvel One-Shots -lyhytelokuvasarjan jatkamiselle. Kuukauden lopussa David Dastmalchian ilmaisi halunsa palata jatko-osassa Kurtin rooliin.
Lokakuussa 2015 Marvel Studios vahvisti elokuvan Ant-Man and the Wasp saavan ensi-iltansa 6. heinäkuuta 2018. Kuukauden lopussa Reed osallistui neuvotteluihin jatko-osan ohjaamisesta, ja vahvisti marraskuussa paluunsa ohjaajaksi. Reed mainitsi yhden jatko-osan ohjaajaksi palaamiseen houkutelleista asioista olleen ”mahdollisuus rakentaa se alusta asti tällä kertaa,” koska liittyi ensimmäisen elokuvan tuotantoon prosessin myöhäisessä vaiheessa alkuperäisen käsikirjoittajan ja ohjaajan Edgar Wrightin lähdettyä, sekä maksaa pois Ant-Maniin asetettuja elementtejä. Hän sanoi aikovansa aloittaa jatko-osan hahmottamisen, ja huomautti, että nyt ”tunnemme [hahmojen] alkuperän, voimme mennä johonkin oudolle, ainutlaatuiselle ja erilaiselle alueelle.” Kommentoiden Ampiasen sisällyttämistä elokuvan nimeen (ensimmäinen MCU-elokuva, joka nimessä esiintyy naispuolinen sankari), Reed kutsui sitä ”orgaaniseksi” molemmille hahmoille, ja huomautti Ampiaisen viimeisen repliikin elokuvassa Ant-Man koskevan ”aika lailla hänen tiettyä hahmoaan ja tarinaa elokuvassa, mutta kyse on ehdottomasti suuremmasta asiasta. Olikin jo korkea aika: Meillä tulee olemaan seuraavassa elokuvassa täysimääräinen ja hyvin monimutkainen sankari, joka sattuu olemaan nainen.” Reed myös varmistaisi, että Ampiainen saisi yhtä lailla julkisuutta ja oman tuoteryhmän elokuvalle, vaikka Janet van Dynen näyttelijää ei ole vielä valittu, hänellä oli ”ehdottomia ideioita” siitä kenen pitäisi näytellä häntä ja tutkia hänen taustaansa. Saman kuukauden aikana Adam McKay, Ant-Manin käsikirjoittajista, ilmaisi halunsa palata käsikirjoittajaksi, ja Michael Douglas oli neuvotteluissa roolinsa palaamisesta.
Joulukuun 2015 alussa Reed totesi elokuvan saattavan ”palata” rikoskomediaan Ant-Manin tyyliin, mutta että Ant-Man and the Waspilla olisi ”täysin erilainen tyylilaji”. Reed sanoi toivovansa näyttää lisää takaumakohtauksia elokuvaan sekä tutkia Pymin useita eri elementtejä sarjakuvista ja hänen psykologiaansa. Reed sanoi myös olevansa ”jännittynyt” tutkimaan Muurahaismiehen ja Ampiaisen elokuvaversioiden suhdetta, joka oli sarjakuvissakin ”romanttinen ja sankarillinen”, kuten se on ”erilainen dynamiikka kuin mitä olemme nähneet muualla [MCU:ssa], todellinen kumppanuus.” Lisäksi Reed mainitsi esituotannon tulevan ”luultavasti” alkamaan lokakuussa 2016 ja kuvausten vuoden 2017 alussa. Saman kuukauden aikana ensimmäisen elokuvan käsikirjoittajat Gabriel Ferrari ja Andrew Barrer sitoutuivat Ruddin ohella jatko-osan käsikirjoittajiksi. Reed totesi käsikirjoittamisen alkavan tammikuun aikana, ja helmikuussa 2016 McKay vahvisti olevansa mukana jollain tavalla. Huhtikuussa 2016 käsikirjoittajat ja Reed olivat ”pysyneet piiloutuneina huoneessa ... ja käyneet läpi aivoriihiä tarinan kehittämiseksi”, Reedin luvatessa siinä olevan ”asioita, joita ei ole ikinä ennen elokuvissa nähty.” Feige lisäsi, että he halusivat ”pysyä uksollisena sille, mikä teki [Ant-Manista] niin ainutlaatuisen ja erilaisen”, ja vihjaili Captain America: Civil Warissa esiintyneen Langin version Jättiläisestä mahdollisesti esiintyvän elokuvassa.
Kesäkuussa 2016 Reed kommentoi elokuvan potentiaalisena inspiraationa käytettäviä sarjakuvia, sanomalla katsovansa varhaisten Kostajat-sarjakuvien juonen käänteitä ja aina Nick Spencerin teoksiin asti. Minä juuri tavallaan nielin sen kaiken. Ja enemmänkin kuin vain tarinan kannalta, pelkän kuvaelman katsominen siitä mitkä itselleni olivat ikonisia kuvia ja miten voimme tiivistää ne elokuvaksi.” Lisäksi oli ”ehdoton mahdollisuus” Michael Peñalle, Tip "T.I." Harrisille ja Dastmalchianille uusia Luisin, Daven ja Kurtin roolit ensimmäisestä elokuvasta. Vuoden 2016 San Diego Comic-Con Internationalissa Feige kertoi Reedin ja Ruddin edelleen työstävän käsikirjoitusta ja että kuvaukset alkaisivat oletettavasti heinäkuussa 2017. Rudd selitti, ”Olemme juuri keskineet tarinan ja muuttanut sen luonnokseksi, mutta se on niin alustava. Katsotaan. Meillä on idea siitä miltä se näyttäisi, mutta se voi muuttua paljon siitä mitä se on nyt.” Seuraavan kuukauden aikana Peña vahvisti palaavansa Luisin roolin ja kuvausten paljastettiin sijoittuvan Atlantaan, Georgiaan. Lokakuun 2016 alussa Lilly paljasti alustavan käsikirjoituksen olevan valmis ja odottavan Marvelin hyväksyntää.
Esituotanto
Helmikuussa 2017 Douglas vahvisti uusivansa elokuvassa Hank Pymin roolin, ja että kuvaukset alkaisivat heinäkuussa 2017. Guardians of the Galaxy Vol. 2:n Hollywoodin ensiesityksen aikana huhtikuussa, Dastmalchian vahvisti paluunsa Kurtin rooliin. ja seuraavan kuukauden aikana T.I. vahvisti oman paluunsa Daven rooliin. Toukokuun aikana Marvel tapasi useita naisnäyttelijöitä valitakseen heistä jonkun ”avainroolin” ja kesäkuun alussa valituksi tuli Hannah John-Kamen. Seuraavan kuukauden aikana Randall Park liittyi näyttelijäkaartiin Jimmy Woon roolissa ja Walton Goggins valittiin tuntemattomaan rooliin. Vuoden 2017 San Diego Comic-Con Internationalissa Park vahvistettiin Jimmy Woon näyttelijäksi. Lisäksi John-Kamenin, Gogginsin, Pfeifferin ja Laurence Fishburnen paljastettiin näyttelevän Aavetta, Sonny Burchia, Janet van Dynea ja Bill Fosteria. Seuraavan viikon aikana Judy Greerin vahvistettiin palaavan Maggie Langin rooliin. Anthony ja Joe Russo, Avengers: Infinity Warin ja Avengers: Endgamen ohjaajat, jotka kuvasivat omia elokuviaan Ant-Man and the Waspin kuvausten ollessa valmisteilla, kävivät jatkuvaa keskustelua Reedin kanssa varmistaakseen, että tarinaelementit pysyisivät linjassa keskenään. Joe Russo lisäsi, että Ant-Man and the Waspissa olisi ”joitain [juonielementtejä], jotka kutoutuisivat” lähekkäämmin Avengers: Infinity Warin kanssa kuin muut näihin Avengers-elokuviin johtavat elokuvat.
Kuvaukset
Kuvaukset alkoivat 1. elokuuta 2017, Pinewood Atlanta Studiosilla Georgiassa, Fayetten piirikunnassa, Dante Spinottin toimiessa kuvaajana. Kuvausten alussa Marvel paljasti Bobby Cannavalen ja Abby Ryder Fortsonin palaavan Paxtonin ja Cassie Langin rooleihin. Lisäksi he paljastivat Chris McKennan ja Erik Sommersin osallistuneen käsikirjoittamiseen.
Kuvaukset sijoittuvat myös Atlantan metropliselle alueelle, mukaan lukien Atlanta International Schooliin, Midtownin ja Buckheadin alueille, Samuel M. Inman Middle Schooliin Virginia-Highlandin naapurustoon sekä Emoryn yliopistoon ja Atlanta Motor Speedwaylle Hamptoniin. Lisäksi kuvaukset sijoittuivat syyskuussa 2017 San Franciscoon ja lokakuun aikana Savannahiin ja Havaijille. Kuvaukset päättyivät 19. marraskuuta 2017.
Jälkituotanto
Marraskuun lopussa Lilly kuvaili hahmojen yrittävät kaikkilla voimillaan päästä turvallisesti kvanttimaailmaan ja palata sieltä takaisin, ja heidän mahdollinen onnistumisensa ”avaisi uuden multiversumin, johon mennä leikkimään” MCU:ssa. Elokuvan visuaaliset efektit loi Method Studios.
Musiikki
Kesäkuussa 2017 Reed vahvisti, että Ant-Manin säveltäjä Christophe Beck tulee säveltämään myös Ant-Man and the Waspin musiikin.
Julkaisu
Ant-Man and the Wasp sai ensiesityksensä Hollywoodin El Capitan Theatressa 25. kesäkuuta 2018. Suomessa elokuva sai ensi-iltansa 4. heinäkuuta 2018 ja Yhdysvalloissa 6. heinäkuuta 2018.
Liettuan presidentti
Liettuan presidentti on Liettuan valtionpäämies. Presidentti valitaan viiden vuoden välein presidentinvaaleissa. Jos kukaan ehdokkaista ei saa yli puolta äänistä ensimmäisellä kierroksella, järjestetään toinen kierros kahden eniten ääniä saaneen ehdokkaan kesken. Presidenttinä on toiminut 12. heinäkuuta 2019 lähtien Gitanas Nausėda.
Ant-Man and the Wasp
Jatko-osa
Jatko-osa, Ant-Man and the Wasp: Quantumania, sai ensi-iltansa Suomessa 15. helmikuuta 2023. Reed palasi ohjaajaksi ja Jeff Loveness käsikirjoitti elokuvan. Rudd, Lilly, Douglas ja Pfeiffer palasivat rooleihinsa, minkä lisäksi Jonathan Majors näyttelee Kang Valloittajaa ja Kathryn Newton näyttelee Cassie Langia.
Mer-Man
Mer-Man (esiintynyt toisinaan suomenkielisissä käännöksissä myös nimillä Merman ja Vesimies ) on yhdysvaltalaisen leluja valmistavan Mattelin luoma kuvitteellinen hahmo. Mattel esitteli Mer-Manin toimintafiguurina ensimmäisen kerran vuonna 1982 Masters of the Universe -lelusarjansa vihollishahmona.
Mer-Man kuuluu Masters of the Universen päävihollisen eli Skeletorin johtamiin Pahuuden taistelijoihin, ja hahmo on näin ollen eräs lelusarjan päähahmon ja sankari He-Manin keskeisimmistä vastustajista. Mer-Man on myös Eternia-planeetan syvien merten hallitsija, ja toisinaan hän juonittelee myös Skeletoria vastaan saavuttaakseen Eternian herruuden itse.
Luominen
Mer-Manin alkuperäisen konseptin kehitti Mattelin taiteilija Mark Taylor. Mer-Manin innoittajana ja esikuvana toimi Taylorin mukaan DC Comicsin sarjakuvissa esiintynyt Rämeen olento. Hahmon alkuperäinen nimi oli Sea Man, ja ulkonäkönsä osalta se erosi Mer-Manin lopullisesta versiosta varsin paljon. Taylorin alkuperäisen luonnoksen mukaan Mer-Man oli esimerkiksi paljon yksityiskohtaisempi, mikä luultavasti osoittautui haasteelliseksi Mattelin aloittaessa Mer-Manin valmistamisen toimintafiguurina.
Mattel luultavasti pelkisti Mer-Manin ulkonäköä myös kulujen karsimiseksi, sillä yhtiö ei Taylorin mukaan ollut innokas sijoittamaan Masters of the Universen tuotantoon suuria rahasummia huolimatta siitä, että lelusarja oli ylittänyt myyntitavoitteensa jo julkaisuvuonnaan. Lisäksi Taylor on sanonut yhtiön suhtautuneet Mer-Maniin epäilevästi, sillä se oli saavuttanut kaikista hahmoista lasten keskuudessa vähiten suosiota, kun Mattel oli testauttanut lelujaan eri lasten leikeissä taustatiedon keräämiseksi.
Mattel kierrätti alun perin Skeletorin toimintafiguurin mallin Mer-Manille, kun se valmisti hahmon toimintafiguurina ensimmäisen kerran vuonna 1982. Mer-Manin mallin yhtiö puolestaan kierrätti uudelleen vuonna 1985, kun Masters of the Universe -lelusarjaan luotiin jälleen uusi vihollishahmo Stinkor.
Voimat ja varusteet
Skeletor ja Pahuuden taistelijat turvautuvat Mer-Manin apuun usein niissä Eternian-valloitussuunnitelmissaan, joiden toteuttaminen vaatii toimia vedenpinnan alapuolella tai liittyy muutoin veden hallitsemiseen. Esimerkiksi vuonna 1982 alkuperäisen Mer-Man -toimintafiguurin mukana tulleessa pienoissarjakuvassa ”Taistelu taikamiekasta” Mer-Man jakaa miekallaan Eternian Kuolemanmeren, jotta Skeletor saisi käsiinsä Eternian Taikamiekan toisen puolikkaan ja saavuttaisi planeetan herruuden.
Mer-Manin vedenalainen voimakkuus ja vaikutus on kuitenkin pitkälti riippuvainen Eternian eri kuiden vaiheista ja näin ollen vuorovesien liikkeistä. Toisinaan He-Man on ollut esimerkiksi kykenevä tekemään Mer-Manin keskeisimmät voimat kelvottomiksi siirtämällä Eternian kuut ja luomalla näin Eterniaan laskuveden.
Aseenaan Mer-Man käyttää usein joko taikavoimia omaavaa keltaista miekkaansa, tai joko peistä tai kolmikärkeä. Mer-Manin miekan erityisominaisuus on esimerkiksi jäätymissäde, joka peittää ja jähmettää kohteensa jäähän. Se, onko Mer-Manin miekka taikuuden vai edistyneen eternialaisen teknologian kehityksen tulos, ei ole tiedossa. Miekan on toisinaan sanottu olevan peräisin myös saharauskukalasta. Lisäksi Mer-Man on pukeutunut kellertävään rintapanssariin, hanskoihin sekä säärystimiin tai saappaisiin.
Tarina
Mattelin vuonna 2009 lanseeraaman Masters of the Universe Classics -lelusarjan esittämän taustatarinan mukaan Mer-Manin oikea nimi on Squidish Rex. 2000-luvun He-Man-animaatiosarjan tavoin Classics-lelusarja mainitsee Mer-Manin asuvan ja piileskelevän Rakash-meren syvyyksissä, odottaen Skeletorin kutsua. thumb|Mer-Man [[He-Man (vuoden 1983 animaatiosarja)|1980-luvun animaatiosarjassa.]] Lelusarjan kertoman taustatarinan mukaan Mer-Man oli pakotettu liittymään Skeletorin joukkoihin sen jälkeen, kun hänen oma merenalainen kuningaskuntansa tuhoutui kilpailevien valtameriklaanien kanssa käydyssä merenalaisessa taistelussa. Skeletorin johtamissa Pahuuden taistelijoissa palveleminen pakottaa Mer-Manin nousemaan maanpinnalle useammin, kuin hän itse tahtoisi.
He-Man (1983–1985)
Filmationin tuottamassa 1980-luvun He-Man-animaatiosarjassa Mer-Manin alkuperäisenä ääninäyttelijänä toimi Alan Oppenheimer. Animaatiosarjassa Mer-Man esitettiin eräänä Skeletorin uhkaavimmista ja pätevimmistä kätyreistä, mutta myös oman merenalaisen kuningaskuntansa hallitsijana, joka juonitteli He-Mania ja muita sankareita vastaan myös omin päin. Mer-Manin mainitaan sarjassa asuvan Eternia-planeetan Kristallimeressä. thumb|Mer-Man [[He-Man (vuoden 2002 animaatiosarja)|2000-luvun animaatiosarjassa.]]
He-Man (2002–2004)
Mer-Man on mukana myös 2000-luvun He-Man-animaatiosarjassa, jossa hahmon ulkonäkö oli muiden hahmojen tavoin päivitetty uudelleen poikkeamaan 1980-luvun animaatiosarjasta, toimintafiguureista ja sarjakuvista. Mer-Manin kerrotaan sarjassa asuvan ja piileskelevän Rakash-meren syvyyksissä, josta hän sarjan ensimmäisessä jaksossa ”Alku” noutaa Skeletorille myös taikavoimia omaavan kristallin. Hahmon alkuperäisenä ääninäyttelijänä toimi Scott McNeil, ja suomalaisessa versiossa Raine Heiskanen.
Mustasch (albumi)
Mustasch on Mustasch-yhtyeen viides studioalbumi. Se julkaistiin 30. syyskuuta 2009 levymerkillä Regain Records.
Albumi nousi Suomen virallisen listan sijalle 35.
Lunsar
Lunsar on kaupunki Sierra Leonen Pohjoisen maakunnan Port Lokon piirikunnassa. Kaupunki on 59 347 asukkaan (2015) Marampan päällikkökunnan hallintokeskus. Vuonna 2004 Lunsarin asukasluku oli 36 108. Noin 97 kilometriä Freetownista itään sijaitseva Lunsar on yksi tärkeimmistä kaupankäynnin keskuksista pohjoisessa Sierra Leonessa. Kaupungin asukkaat ovat suurimmilta osin temnejä.
Historia
Lunsar on ollut pääasiassa kaivoskaupunki. ”Sar” tarkoittaa temnen kielellä kiveä, joka selittää kaupungin nimen. Lunsarin entinen nimi on ollut ”Ro-Sar”, joka tarkoittaa paikkaa josta löydetään kiviä. Ro-sarin nimi muuttui Lunsariksi siirtomaavallan aikana. Marampa-Masimeran päällikkökunnan perinteisenä kauppakeskuksena riisille, palmuöljylle sekä jyville, Lunsar alkoi kehittymään vuoden 1933 jälkeen kun Marampassa, joka sijaitsee noin 6 kilometriä Lunsarista itään, alettiin louhimaan ja hyödyntämään rautamalmia. Marampan kaivos suljettiin vuonna 1975. Kaupungissa on useita laitoksia, muun muassa hallituksen terveyskeskus, roomalaiskatolinen sairaala, nuorten muslimien yhdistys sekä useita kouluja.
Lunsarin kaupungin läheisyydessä on toiminut yksi Sierra Leonen viidestä keskeisimmästä kaivoshankkeesta, vuoteen 2014 saakka brittiläisen London Mining -yhtiön operoima Marampan rautamalmikaivos. Vuonna 2014 taloudellisiin vaikeuksiin ajautuneen kaivoksen uudeksi omistajaksi tuli Timis Mining Corporation. Kaivos tavoittelee vuosittain noin 5–7 miljoonan rautamalmitonnin tuotantoa.
Hurjat poliisivideot
Hurjat poliisivideot on yhdysvaltalainen tositelevisiosarja jossa näytetään hurjimpia takaa-ajoja, rikoksia, piirityksiä, tulitaisteluja ja mellakoita. Suomessa sarjaa on esittänyt Jim.
Psykoterapia (albumi)
Psykoterapia on rap-artisti Julma-Henrin ja tuottaja UNiVErSTaSin 31. maaliskuuta 2010 julkaistu albumi. Se sijoittui julkaisuviikollaan (14/2010) Suomen virallisen listan 11. sijalle. Viikko oli albumin ainut listalla. 9. maaliskuuta 2010 albumilta julkaistiin musiikkivideo kappaleesta ”Kipu”. Albumin julkaisi levy-yhtiö Mörssi.
Tuotanto
Albumin kappaleet yhdistelevät psykologiaa ja progressiivista rytmimusiikkia. Albumin on säveltänyt, sovittanut, äänittänyt, miksannut ja soittanut UNiVErSTaS. Albumilla on käytetty sampleja Julma-Henrin vanhemmasta tuotannosta ja Universtaan levyltä ”Rhodes Soolo” kappaleisiin ”Miten?” ja ”tunteet osa 1”. Soolon on soittanut Pasi Hiltula. Rumpujen osalta äänityksissä ovat avustaneet Sami Tiitta ja Petteri Meskus.
Matti Mäkelä (jalkapalloilija)
Matti Mäkelä (s. 14. tammikuuta 1939 Tampere) on suomalainen entinen jalkapalloilija ja jalkapallovalmentaja. Mäkelä pelasi pääsarjatasolla aikana 1957–1975. Maajoukkuetta hän edusti 35 kertaa ja toimi myös joukkueen kapteenina. Mäkelä sai vuonna 1966 Vuoden jalkapalloilija -palkinnon. Mäkelälle on myönnetty Suomen Palloliiton kultainen ansiomerkki ja hänet on aateloitu Suomen jalkapallon Hall of Fame -galleriaan.
Ura
vasen|pienoiskuva|[[Tampereen Palloilijat|Tampereen Palloilijoiden nuoria 1950-luvulla. Mäkelä takarivissä kolmas oikealta. Rivissä myös Ilveksen jääkiekkoilijat Räshid Hakimsan (toinen vasemmalta) ja Raimo Kilpiö (vieressä oikealla).]] Mäkelä pelasi keskikenttämiehenä sekä nuorempana myös hyökkääjänä. Hän edusti urallaan useita tamperelaisia seuroja. Mäkelä pelasi pääsarjatasolla vuosina 1957–75. Ilves-Kissojen lisäksi hän pelasi Tampereen Palloilijoissa 1961–1965 ja Upon Pallossa 1966–1967 sekä yhden kauden Tampellan Palloilijoissa ja Tampereen Ilveksessä. Mäkelän suurin saavutus seuratasolla oli Tampereen Palloilijoissa 1962 voitettu pronssi. Pitkällä urallaan Mäkelä pelasi pääsarjassa 200 ottelua ja teki niissä 42 maalia.
Valmentajana Mäkelä toimi Tampereen Pallo-Veikoissa ja PP-70:ssä, sekä pelaajavalmentajana Toijalan Pallo-49:ssä.
Maajoukkueetta Mäkelä edusti 35 A-maaottelussa (1 B, 2 nuorten maaottelua) ja toimi myös sen kapteenina. Maajoukkuetasolla Mäkelän saavutuksiin kuuluu muun muassa vuoden 1966 Pohjoismaiden mestaruus.
Futari-lehti valitsi vuonna 1994 Mäkelän Lahden dream-teamiin keskikentälle mm. Jari Litmasen rinnalle.
Suomen palloliitto nimesi Mäkelän 11. lokakuuta 2015 maajoukkueen Gladiaattoriksi.
Mäkelä valittiin Suomen jalkapallon Hall of Fameen vuonna 2018. SPL on myöntänyt Mäkelälle kultaisen ansiomerkin.
Matti Mäkelän poika Mikko Mäkelä on entinen NHL- ja maajoukkuetason jääkiekkoilija (jääkiekkoleijona numero 139).